Мы махуэхэм
Мэкъуауэгъуэм и 22, щэбэт
Хэкур яхъумэурэ хэкIуэдахэм я фэеплъ махуэщ
1941 гъэм Хэку зауэшхуэр къэхъеящ.
1944 гъэм КъАССР-м и Министрхэм я Советым деж Архив управленэ къыщызэрагъэпэщащ.
1967 гъэм Налшык ПТУ №7-м и цIыхубз спортсменкэ 15 ди щыхьэрым щежьэри, лъакъуэрыгъажэкIэ Ленинград кIуэну гъуэгу техьащ.
Композитор, музыковед, ди лъэпкъ гъуазджэм хэлъхьэныгъэшхуэ хуэзыщIа Авраамов Арсений къызэралъхурэ илъэси 123-рэ ирокъу.
Физиолог цIэрыIуэ, КъБКъУ-м и профессор КъуэщIысокъуэ Александр и ныбжьыр илъэс 72-рэ ирокъу.
Физико-математикэ щIэныгъэхэм я доктор, КъБКъУ-м и профессор ХьэпащIэ Юрий и ныбжьыр илъэс 65-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градус 23 — 25-рэ, жэщым градус 14 — 16 щыхъунущ.
Мэкъуауэгъуэм и 23, тхьэмахуэ
Олимп дунейпсо махуэщ
ООН-м и къэрал къулыкъу щIэным и дунейпсо махуэщ
Фызабэхэм я дунейпсо махуэщ
1868 гъэм зэрыбкIэ зэрытрадзэ машинкэ къагупсысащ.
Тунисым президентымрэ парламентымрэ щыхах.
Албанием парламентым и депутатхэр щыхах.
Москва Къэрал Кремль уардэунэм щекIуэкIынущ мы гъэм курыт еджапIэхэр къэзыуххэм я гуфIэгъуэ пшыхь.
1941 гъэм Къэсейхьэблэ щыщ ТхьэмытлIокъуэ Хьэсэн КъухьэпIэ Украинэм и къэрал гъунапкъэр ихъумэу, лIыгъэ хэлъу и гъащIэр итащ: гранатэхэр щIэпхауэ фашист танкым зыщIидзэри, ар икъутащ, езыри хэкIуэдащ.
Парт, къэрал лэжьакIуэ, хьэрычэтыщIэ, псапащIэ, КъШР-м щыIэ Хьэбэз гипс заводым и унафэщI Аргун Олег и ныбжьыр илъэс 63-рэ ирокъу.
КъБР-м щIыхь зиIэ и артист, КъБР-м и Къэрал саугъэтым и лауреат КIэмыргуей Валентин и ныбжьыр илъэс 61-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык уэфIу щыщытынущ. Хуабэр махуэм градус 22 — 26-рэ, жэщым градус 16 — 20 щыхъунущ.
Мэкъуауэгъуэм и 24, блыщхьэ
1937 гъэм Республикэм и Советхэм я чрезвычайнэ съездым къищтащ Къэбэрдей-Балъкъэр АССР-м и япэ Конституцэр.
1945 гъэм Москва и Ут Плъыжьым ТекIуэныгъэм и парад щекIуэкIащ.
Филологие щIэныгъэхэм я доктор, профессор, ЩIДАА-м и академик, УФ-ми АР-ми щIэныгъэхэмкIэ щIыхь зиIэ я лэжьакIуэ КIэрашэ Зейнаб къыщалъхуа махуэщ.
Медицинэ щIэныгъэхэм я доктор, АКъУ-м и профессор, УФ-м щIыхь зиIэ и дохутыр АфIэунэ Алий и ныбжьыр илъэс 77-рэ ирокъу.
Къэрал лэжьакIуэ, режиссер, УФ-ми Абхъазми гъуазджэхэмкIэ щIыхь зиIэ я лэжьакIуэ Фырэ Руслан и ныбжьыр илъэс 62-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градус 22 — 25-рэ, жэщым градус 16 — 18 щыхъунущ.
